అంజనా ప్రొడక్షన్స్

అంజనా ప్రొడక్షన్స్, తెలుగు సినీ నిర్మాణ సంస్థ. సినీ నటుడు చిరంజీవి, అతని సోదరుడు నాగేంద్ర బాబు 1988లో హైదరాబాదులో ఈ సంస్థను స్థాపించారు. ఈ 
సంస్థకు వారి తల్లి అంజనా దేవి పేరు పెట్టారు. తెలుగు సినిమారంగంలోని ముఖ్య నిర్మాణ సంస్థలలో ఒకటైన ఈ అంజనా ప్రొడక్షన్స్, అల్లు-కొణిదెల కుటుంబానికి చెందిన నిర్మాణ సంస్థగా పరిగణించబడుతోంది.

సినిమా నిర్మాణం 
అంజనా ప్రొడక్షన్స్ సంస్థ నుండి మొదటగా 1988లో కె. బాలచందర్ దర్శకత్వంలో చిరంజీవి హీరోగా రుద్రవీణ అనే సంగీత ప్రధాన సినిమా రూపొందింది. ఈ సినిమా భారత జాతీయ చలనచిత్ర పురస్కారాలలో జాతీయ ఉత్తమ సమైక్యతా చిత్రం గా నర్గిస్ దత్ అవార్డును గెలుచుకుంది.  ఈ సంస్థ, తరువాత త్రినేత్రుడు (1988), ముగ్గురు మొనగాళ్ళు (1994), బావగారూ బాగున్నారా? (1998) వంటి చిత్రాలను నిర్మించింది.

2000-2009 
నాగేంద్రబాబు ప్రధాన పాత్రలో కౌరవుడు (2004) సినిమా వచ్చింది. తరువాత, పవన్ కళ్యాణ్ తో గుడుంబా శంకర్ (2004), చిరంజీవితో కలిసి స్టాలిన్ (2006) సినిమాలు తీశారు

2010 
2010లో రామ్ చరణ్ హీరోగా వచ్చిన ఆరెంజ్ సినిమా ఫెయిల్ అవడంతో తనకు తీవ్ర నష్టాలు వచ్చాయిని, ఇకపై సినిమాలు నిర్మించబోనని నాగేంద్రబాబు ప్రకటించాడు.

సినిమాలు

మూలాలు

ఇతర లంకెలు 

సినీ నిర్మాణ సంస్థలు
1988 స్థాపితాలు